Liepājas valstspilsētas sociālās un pilsoniskās jomas  
Ekonomikas olimpiādes (10.-12.klase) organizēšanas un norises

KĀRTĪBA

2023.gada 3.oktobrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas valstspilsētas sociālā un pilsoniskā joma (turpmāk - Joma) organizē Liepājas valstspilsētas ekonomikas olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
  2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt mācību procesā un ārpus tā apgūtās ekonomikas un uzņēmējdarbības zināšanas un prasmes.

2.2. Rosināt izglītojamos aktīvai ekonomisko un uzņēmējdarbības procesu izziņai.

2.3. Radīt iespēju izglītojamajiem pārbaudīt savas zināšanas un prasmes.

2.4. Izzināt jaunos talantus ekonomikā un atlasīt kandidātus dalībai Valsts olimpiādē.

**3. Olimpiādes posmi un organizatoriskā struktūra**

3.1. Olimpiādes dalībnieki ir 10. - 12.klašu skolēni.

3.2. Olimpiādes 1.posms – skolas Olimpiāde:

3.2.1. Norises laiks: no 12. – 15. decembrim

3.2.2. Norises vieta: Liepājas skolas, tiešsaiste.

3.2.3. Par skolas Olimpiādes norisi atbildīgi skolu direktoru vietnieki izglītības jomā un sociālo zinātņu skolotāji.

3.2.4. Olimpiādes uzdevumus sagatavo Liepājas sociālo zinātņu skolotāju darba grupa, apkopo ekonomikas metodiķis. Olimpiādes uzdevumi tiks ievietoti tīmekļa lapā.

3.2.5. Pieteikums jāiesūta līdz 2023. gada 5. decembrim Liepājas ekonomikas metodiķei Nadeždai Jurčenko uz e-pastu: nadezda.jurcenko@liepaja.edu.lv. Pieteikumā jānorāda olimpiādes 1. posma dalībnieku saraksts (skola, skolēna vārds, uzvārds, klase, skolotāja vārds, uzvārds).

3.3. Olimpiādes 2.posms – pilsētas posms:

3.3.1. Norises laiks: 2024. gada 22. janvārī plkst. 10:00 olimpiādes tīmekļa vietnē.

3.3.2. Norises vieta: vieta tiks precizēta (skatīt darba plānā).

3.3.3. Norises ilgums: 180 minūtes.

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija.

3.3.5. Uzdevumus un vērtēšanas kritērijus izstrādā Valsts olimpiādes rīcības komisija.

3.3.6. Olimpiādes darba saturs: 1.daļa – tests; 2.daļa – uzdevumi. 2.posma olimpiādes saturs neietver makroekonomikas tēmu.

3.4. Olimpiādes 3.posms – valsts olimpiāde:

3.4.1. Norises laiks: 2024. gada 22. februārī.

3.4.2. Norises vieta: Rīga.

3.4.3. Olimpiādes darba saturs: 1.daļa – tests; 2.daļa – uzdevumi. 3.daļa – problēmsituācijas analīze – argumentēts pārspriedums.

**4. Olimpiādes darbu vērtēšana un uzvarētāju apbalvošana**

4.1. Olimpiādes 2. posma organizēšanu vada ekonomikas metodiķe Nadežda Jurčenko.

4.1.1. Norises laiks: 2024. gada 22. janvārī.

4.1.2. Norises vieta: Pārraudzīts tiešsaistes režīms.

4.2. Dalībnieku pieteikšana olimpiādei notiek līdz 2024. gada 9. janvārim.

4.3. Dalībnieku reģistrēšana olimpiādei notiek līdz 2024. gada 16. janvārim.

4.4. Skolēns Olimpiādes darbu izpilda tiešsaistē tīmekļa lapā. Pie olimpiādes dalībniekiem tās laikā nedrīkst atrasties mobilie saziņas līdzekļi .Šī nosacījuma neievērošana var būt iemesls skolēna diskvalifikācijai.

4.5. Žūrijas komisija var samazināt punktu skaitu, ja netiek ievērota darba kultūra.

4.6. Olimpiādes darbus žūrijas komisija vērtē saskaņā ar izstrādātajiem kritērijiem.

4.7. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.8. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.9. Olimpiādē piešķir pirmo, otro, trešo vietu un Atzinību, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

4.10. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.11. Skolēna Olimpiādes darbi tiek uzglabāti pie metodiķa līdz nākamā mācību gada sākumam.

**5. Dalībnieku skaits**

5.1. Uz olimpiādes 2. posmu tiek izvirzīti labākie skolas kārtas olimpiādes dalībnieki.

5.2. Līdz 2024. gada 8. janvārim dalībnieku saraksts jāiesūta arī Liepājas ekonomikas metodiķei Nadeždai Jurčenko uz e-pastu: nadezda.jurcenko@liepaja.edu.lv. Pieteikumā jānorāda skola, skolēna vārds, uzvārds, klase, skolotāja vārds, uzvārds.

5.3. Otrā posma dalībnieku uzrādītos rezultātus analizē ekonomikas valsts olimpiādes rīcības komisija, kas nosaka valsts olimpiādes trešā posma dalībnieku kopskaitu un informē pilsētas izglītības pārvaldes par to, kuri izglītojamie uzaicināti piedalīties valsts olimpiādes trešajā posmā.

5.4. Uz valsts olimpiādi pēc valsts rīcības komisijas lēmuma tiek aicināti:

5.4.1. Viens izglītojamais, kurš uzrādījis labāko rezultātu savā novadā valstspilsētā kopumā, sasniedzot vismaz 50% no maksimāli iespējamo punktu skaita.

5.4.2. Dalībnieki pēc otrā posma olimpiāžu rezultātiem - dilstošā secībā.

Kārtību sagatavoja ekonomikas metodiķe Nadežda Jurčenko